open-index/open-wikipedia-markdown huggingface dataset:
דון בדג'

**דון בדג**' (**John Donald Budge**; 13 ביוני 1915 – 26 בינואר 2000), היה טניסאי אמריקאי. אחד הטניסאים הבולטים בעולם בשנות ה-30, כשלזכותו 14 זכיות בטורנירי גראנד סלאם מהם 6 זכיות יחיד. בשנת 1938 הוא היה הראשון שהצליח לזכות בתחרויות היחידים ב-4 טורנירים של גראנד סלאם.

## קריירת ספורטיבית
דון בדג' נולד באוקלנד, ארצות הברית למשפחת מהגר סקוטי שהיה שחקן כדורגל לפני הגירתו לארצות הברית. בשנת 1933 דון בדג' למד באוניברסיטת קליפורניה בברקלי, אך עזב אותה ללא קבלת תואר.

בשנים 1937–1938 הוא היה השחקן הטוב בטניס וזכה במספר רב של תחרויות לרבות קבלת גראנד סלאם הראשון בהיסטוריה של הטניס. הוא גם היה הצעיר שהצליח להגיע להישג זה בהיותו בן 23 בלבד.

החל משנת 1939 דון בדג' עבר למקצוענים וגם פה היה החזק בין השחקנים. במהלך שנת 1939 הוא שיחק נגד פרד פרי 36 משחקים וניצח ב-28.

בשנת 1942 הוא התגייס לצבא ארצות הברית אך זמן קצר לאחר הגיוס נפצע בכתף במהלך האימונים. למרות הפציע, דון בדג' חזר לטניס המקצועי וזכה להצלחה. הוא המשיך להופיע עד לשנת 1954.

דון בדג' נכלל בהיכל תהילה של הטניס בשנת 1964. בשנת 1968 דון בדג' חזר לווימבלדון למשחקי ותיקים. בשנת 1973, בגיל 58 הוא זכה בתחרות זוגות גברים לוותיקים בווימבלדון.

בדצמבר 1999 דון בדג' נפצע בתאונת דרכים ונפטר בינואר 2000.

### גמרי גראנד סלאם
#### יחידים

#### זוגות גברים

#### זוגות מעורבים

## קישורים חיצוניים

*  
* 

קטגוריה:אמריקאים ילידי קליפורניה
קטגוריה:טניסאים אמריקאים
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות וימבלדון
קטגוריה:טניסאים זוכי אליפות ארצות הברית הפתוחה בטניס
קטגוריה:זוכי פרס ג'יימס סאליבן
קטגוריה:אוקלנד (קליפורניה): אישים
קטגוריה:קליפורניה: ספורטאים
קטגוריה:אמריקאים שנולדו ב-1915
קטגוריה:אמריקאים שנפטרו ב-2000
רמי שטרן

**רמי שטרן** (נולד ב-1958) הוא סטנדאפיסט ישראלי, אחד מחלוצי הסטנד-אפ בישראל, ואף תואר בתקשורת כ"ממציא הסטנד-אפ הישראלי".

## ביוגרפיה
שטרן נולד בשכונת יד לבנים בפתח תקווה. אביו, ניצול השואה, היה רתך ואמו עקרת בית. הוא למד בבית ספר דתי.
לאחר שחרורו מהצבא נסע לניו יורק, שם חי ועבד תקופה. לאחר שחזר לארץ עבד במשרד פרסום וכן החל ללמוד משחק בסמינר הקיבוצים, אולם סולק לאחר שנת לימודים אחת עקב חוסר השקעה. 

בשנת 1986, שיחק תפקיד של פקח או"ם שוודי בסרט הקולנוע "אוונטי פופולו" של רפי בוקאי.

אל הסטנד-אפ הגיע שטרן במקרה, בשנת 1985, לאחר שראה מודעה בעיתון לערב חובבים במועדון שבלול בדיזנגוף סנטר ובה היה כתוב: "אם אתה מצחיק — אתה על הבמה".

שטרן, בקטעיו, העלה על הבמה פארודיות על גדעון רייכר ועל הסרט הערבי של יום שישי — קטעים שזכו לחיקויים והפכו למזוהים איתו. בהמשך הופיע גם כן במרתף העליון של תיאטרון בית ליסין לצד דבי ונולי, שמואל וילוז'ני ועוד. אחר כך קיבל גם מופע יחיד משלו במועדון הדומינו-גרוס.

הוא הופיע במספר תוכניות טלוויזיה, בהן תוכנית סוף השבוע "סופסופ" של גבי גזית בערוץ 2. באותה תקופה החל להתפרסם ולהפוך לדמות מוכרת בזירת הבידור בתל אביב והמשיך להופיע בצורה איטנסיבית ברחבי הארץ.

לקראת אמצע שנות ה-90 חדל שטרן מלהופיע ובהדרגה נעלם מהתודעה הציבורית. 

בשנת 2014, החליט לעשות קאמבק והחל לחזור אל בימת הסטנדאפ ולהופיע במועדונים.

בשנת 2017 שיחק תפקיד משנה בעונתה השנייה של סדרת הטלוויזיה הקומית "איפה אתה חי?", של הערוץ הראשון.

בשנת 2018, התארח בעונתה השישית של הסדרה הקומית בכיכובה של עדי אשכנזי - "מה זה השטויות האלה?!", בפרק של סדרת הטלוויזיה "על הספקטרום" בתפקיד עצמו, וכן שיחק בתפקיד שוטר בפרק של סדרת הרשת "שרופים".

שטרן רווק ומתגורר בתל אביב.

## קישורים חיצוניים
* 

* רמי שטרן מתארח בפודקאסט "מאחורי כל צחוק" של אלדד שטרית, 4 בנובמבר 2019
* 
* איריס קול, קול מן העבר - פרק 3 - רמי שטרן, הערוץ הראשון

## הערות שוליים

קטגוריה:בדרנים ישראלים
קטגוריה:שחקני קולנוע וטלוויזיה ישראלים
קטגוריה:סטנדאפיסטים ישראלים
קטגוריה:פתח תקווה: אישים
קטגוריה:ישראלים שנולדו ב-1958
מייק פנינג

**מייקל אלן פנינג** (אנגלית: Michael Alan Penning; ) הוא פוליטיקאי בריטי מטעם המפלגה השמרנית. שימש כשר המדינה לענייני משפטים של בריטניה וכחבר פרלמנט מטעם המל המפסטד.

## חבר פרלמנט
בבחירות הכלליות בבריטניה (2005) התמודד פנינג במושב שנשלט על ידי מפלגת הלייבור של המל המפסטד בניסיון  להביס את חבר הפרלמנט  טוני מקולטר. פנינג זכה ביתרון של 2001 קולות על  מקואלטר וזכה במושב (לאחר ספירה חוזרת חלקית) של 499 קולות. בחודש יולי 2007, פנינג קודם על ידי מנהיג המפלגה השמרנית דייוויד קמרון לתפקיד השר לבריאות הציבור בממשלת הצללים השמרנית. ב-2016 חזר פנינג לפרלמנט. בדרך כלל הוא הצביע עם חברי מפלגתו השמרנית אבל בלט בהצבעות נגד נישואים של בני זוג מאותו מגדר.  בבחירות 2019 זכה בלמעלה מ-60% מהקולות באזור הבחירה שלו.

## שר המדינה
פנינג קצר את אחת ההצלחות הגדולות ביותר מבין חברי הפרלמנט בבחירות הכלליות 2010, כאשר הוא לקח 50% מקולות הבוחרים במחוז והשיג את המושב מושב ברוב של 13406. תוצאה זו דחקה את מועמד הלייבור למקום השלישי מאחורי המועמד הליברל-הדמוקרטי ריצ'רד גרייסון.
בעקבות הבחירות, ראש הממשלה, דייוויד קמרון, מינה אותו לשר המדינה לענייני תחבורה, כאשר כבישים ותחבורה נוספו לתחומי האחריות שלו.
בגילופי הגברי של 4 בספטמבר 2012, פנינג הועבר לתפקיד שר המדינה לענייני צפון אירלנד, הוא החזיק מעמד במשך קצת יותר משנה עד שקודם להיות שר המדינה לענייני אנשים עם מוגבלויות ב -7 באוקטובר 2013. ב -15 ביולי 2014 קודם פעם נוספת וכיהן כשר הכוחות המזוינים של המדינה. הוא כיהן בתפקיד עד יולי 2016.

## קישורים חיצוניים
* 

* אתר האינטרנט של מייק פנינג 

## הערות שוליים

קטגוריה:פוליטיקאים בריטים
קטגוריה:חברי הפרלמנט של הממלכה המאוחדת (2005–2010)
קטגוריה:חברי הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2019–2024)
קטגוריה:חברי המפלגה השמרנית (הממלכה המאוחדת)
קטגוריה:שרי ממשלת בריטניה
קטגוריה:חברי המועצה המלכותית
קטגוריה:בריטים שנולדו ב-1957
ארטוראס גודאיטיס

**ארטוראס גודאיטיס** (בליטאית: **Artūras Gudaitis**; נולד ב-19 ביוני 1993) הוא כדורסלן ליטאי המשחק בקבוצת ריטאס וילנה.

גודאיטיס נולד בעיר קלייפדה שבליטא. בעונת 2010-2011 החל לשחק בקבוצת Klaipedos LCC מהליגה השלישית בליטא. עונה לאחר מכן עבר לקבוצת Gargždai-Bremena Gargždų מהליגה השנייה. במהלך העונה עבר לקבוצת Klaipėdos Nafta-Universitetas אף היא מהליגה השנייה. ב-2012 עבר למועדון הכדורסל ז'לגיריס קובנה-2 מהליגה השנייה. בתום העונה עבר לקבוצת ז'לגיריס קובנה מהליגה הבכירה, המשתתפת גם ביורוליג. הוא זכה עם קובנה באליפות בעונת 2013-2014 ורשם במהלך העונה ממוצעים של 5.8 נקודות ו-3.3 ריבאונדים למשחק. בעונת 2014-2015 זכה עם קובנה בגביע. ביורוליג שותף בעונת 2014-2015 ב-20 משחקים בהם קלע 6.5 נקודות וקלט 4.9 ריבאונדים בממוצע למשחק. בתום העונה עבר לריטאס וילנה, הוא השיג בעונת 2015/2016 ממוצע של 8.6 נקודות ו-5.4 ריבאונדים למשחק בליגה וזכה עם הקבוצה בגביע המלך.

גודיאיטיס היה חבר בנבחרת הנוער של ליטא שסיימה חמישית באליפות אירופה עד גיל 18 שהתקיימה בפולין ב-2011. הוא רשם באליפות ממוצעים של 11.3 נקודות, 6.2 ריבאונדים ו-1.4 חסימות למשחק. ב-2015 זומן לסגל הרחב של נבחרת ליטא בכדורסל הוא שיחק בנבחרת במהלך אליפות אירופה בכדורסל 2017.

ב-2015 נבחר בדראפט ה-NBA על ידי פילדלפיה 76', ב-2018 הועברו הזכויות להחתמתו לקליבלנד קאבלירס.

## קישורים חיצוניים

* ארטוראס גודאיטיס באתר היורוליג
* דף השחקן באתר ריטאס וילנה

## הערות שוליים

קטגוריה:כדורסלנים ליטאים
קטגוריה:כדורסלני ז'לגיריס קובנה
קטגוריה:כדורסלני ריטאס וילנה
קטגוריה:כדורסלני אולימפיה מילאנו
קטגוריה:כדורסלני נבחרת ליטא
קטגוריה:בחירות דראפט של פילדלפיה 76'
קטגוריה:כדורסלני זניט סנקט פטרבורג
קטגוריה:ליטאים שנולדו ב-1993
איגור דה קמרגו

**איגור אלברט רינסק דה דייבר קמרגו** (**Igor Albert Rinck de Diver Camargo**; נולד ב-12 במאי 1983) המוכר יותר בשמו **איגור דה קמרגו** הוא כדורגלן עבר בלגי-ברזילאי ששיחק בעמדת החלוץ.

## קריירת מועדונים
דה קמרגו היה שחקן מפתח בעבור סטנדרד לייז' והחל לשחק בבלגיה כשהיה רק בן 17.
בעונת 2009-10, הוא שיחק בכל משחקי הליגה חוץ מאחד ורשם שבעה שערי ליגה. הוא יכול לשחק גם בעמדת החלוץ השני.

ב-22 באפריל 2010, הודיע שבסוף העונה יעבור למועדון הגרמני, בורוסיה מנשנגלדבך.

ב-8 ביולי 2013, שב לסטנדרד לייז' וחתם על חוזה לשלוש שנים.

ב-24 ביוני 2015 חתם במועדון נעוריו גנק.

ב-15 ביולי 2016 חתם לשנתיים באפואל ניקוסיה מהליגה הקפריסאית.

ביוני 2018 חתם במכלן. 

בינואר 2022 חתם בר.ו.ד. מולנבק.

## נבחרת בלגיה
לאחר שדה קמרגו קיבל אזרחות בלגית, הוא זומן לנבחרת בלגיה וערך את הופעת הבכורה שלו נגד סלובניה בפברואר 2009.

## קישורים חיצוניים

קטגוריה:כדורגלנים בלגים
קטגוריה:חלוצי כדורגל בלגים
קטגוריה:כדורגלני ראסינג גנק
קטגוריה:כדורגלני בריסל
קטגוריה:כדורגלני סטנדרד לייז'
קטגוריה:כדורגלני בורוסיה מנשנגלדבך
קטגוריה:כדורגלני הופנהיים
קטגוריה:כדורגלני אפואל ניקוסיה
קטגוריה:כדורגלני מכלן
קטגוריה:כדורגלני ר.ו.ד. מולנבק
קטגוריה:כדורגלני נבחרת בלגיה
קטגוריה:בלגים שנולדו ב-1983
יילה ווסן

**יילה ווסן** (בפלמית: **Jelle Vossen**; נולד ב-22 במרץ 1989) הוא כדורגלן בלגי המשחק בעמדת החלוץ בזולטה ורכם.

## קריירת מועדונים
ב-31 באוגוסט 2009, ווסן היה חלק מעסקת העברה מאוחרת בלילה האחרון של חלון העברות. סרקל ברוז' וגנק הגיעו להסכם, ווסן הושאל לסרקל, בעוד שחברו לקבוצה, האנס קורנליס, הצטרף לשורותיה של סרקל. תומאס בופל עשה את הדרך ההפוכה כאשר הוא הצטרף לגנק. בעונת 2010-11 ווסן שב לגנק.

בראשון בספטמבר 2014, ווסן הצטרף בהשאלה לקבוצה האנגלית, מידלסברו, כאשר בסוף העונה תוכל מידלסברו לרכוש את ווסן בעבור 3 מיליון יורו.

ווסן ערך את הופעת הבכורה שלו באמצע ספטמבר 2014 בניצחון 2-1 על האדרספילד טאון, כאשר הוא מחליף את לי טומלין בדקה ה-59. ווסן כבש את שעריו הראשונים בקבוצה בניצחון החוץ 5-1 מול מילוול, ווסן רשם שלושער באותו הערב. 

ב-6 ביולי 2015 ווסן חתם על חוזה לשלוש שנים בקבוצה מליגת הצ'מפיונשיפ, ברנלי. ב-8 באוגוסט במחזור הפתיחה ערך את הופעת הבכורה שלו בתיקו אחת נגד לידס.

בסוף אוגוסט 2015, לאחר שבילה בברנלי פחות מחודשיים, ווסן חתם על חוזה לחמש שנים עם הקבוצה הבלגית, קלאב ברוז'. ב-23 בספטמבר 2016 ווסן הבקיע את שערו ה-100 בליגה הבלגית.

ב-30 בינואר 2020 חתם לשלוש וחצי שנים בזולטה ורכם.

## נבחרת בלגיה
ווסן זומן לנבחרת בלגיה בטורניר גביע קירין נגד נבחרות צ'ילה ויפן. באמצע אוקטובר של שנת 2010, ווסן הבקיע את שערו הראשון בתיקו הבית 4-4 מול נבחרת אוסטריה במסגרת מוקדמות יורו 2012.

## קישורים חיצוניים

* 

קטגוריה:כדורגלנים בלגים
קטגוריה:חלוצי כדורגל בלגים
קטגוריה:כדורגלני ראסינג גנק
קטגוריה:כדורגלני סרקל ברוז'
קטגוריה:כדורגלני מידלסברו
קטגוריה:כדורגלני קלאב ברוז'
קטגוריה:כדורגלני זולטה ורכם
קטגוריה:כדורגלני נבחרת בלגיה
קטגוריה:בלגים שנולדו ב-1989
דן זכאי

**דן זכאי** (**זקהיים**) (Zachai; נולד ב-1939) הוא פסיכולוג ישראלי, חוקר פסיכולוגיה קוגניטיבית ופרופסור אמריטוס בחוג לפסיכולוגיה באוניברסיטת תל אביב, שבו שימש בעבר ראש החוג. כיהן בעבר כראש התוכנית לתואר שני בהתנהגות ופיתוח ארגונים בחוג לפסיכולוגיה במרכז הבינתחומי הרצליה וכיו"ר הסתדרות הפסיכולוגים בישראל. זוכה פרס א.מ.ת לשנת 2011.

## ביוגרפיה
דן זכאי נולד בתל אביב ב-1939, בנם של יהודית ויואל, ואחיהן הצעיר של השחקנית ומדבבת שפרירה זכאי והווירולוגית פרופ' זִכריה זכאי-רוֹנֶס.
למד בגימנסיה הרצליה. סיים תואר ראשון בפסיכולוגיה בהצטיינות ב-1970, תואר שני בפסיכולוגיה קוגניטיבית בהדרכת פרופ' רון שובל וד"ר אריה שלוסברג בהצטיינות ב-1972. דוקטורט בפסיכולוגיה בהדרכת הפרופסורים הנס קרייטלר, שולמית קרייטלר ואמיר פנואלי ב-1976 ותואר שני נוסף בפסיכולוגיה קלינית בהדרכת ד"ר יעקב לומרנץ ופרופ' גדעון מדיני, כולם מאוניברסיטת תל אביב, והחל ללמד שם בחוג לפסיכולוגיה, עד פרישתו ב-2007. ב-1979 שהה בפוסט-דוקטורט באוניברסיטת ברונל, במלגת המועצה הבריטית.

לאורך השנים היה פרופסור אורח במוסדות מחקר כגון אוניברסיטת אילינוי, MIT, המכון הטכנולוגי של טוקיו ואוניברסיטת מינכן.

במסגרת החוג לפסיכולוגיה באוניברסיטת תל אביב כיהן כראש החוג (בשנים 1996–1999), וכן כראש ועדת ההוראה של הפקולטה למדעי החברה (2002–2007).

זכאי הוא פסיכולוג חברתי-תעסוקתי-ארגוני בדרגת מומחה מ-1980, ובדרגת מדריך מ-1981. כיהן גם במספר תפקידי ניהול מקצועיים, בהם יו"ר האיגוד הישראלי לפיתוח ארגוני (1992–1995) ויו"ר הסתדרות הפסיכולוגים בישראל (2005–2009).

כחוקר פרסם יותר מ-100 פרסומים מדעיים. שימש כחבר מערכת בכתבי העת המדעיים *Journal of Behavioral Decision Making* ו-*Experimental Psychology*. תחומי מחקרו עוסקים בשיפוט ואומדן זמן פסיכולוגי, שיפוטים קוגניטיביים ומטה קוגניטיביים, תהליכי קבלת החלטות וניהול סכסוכים.

ב-2011 זכה בפרס א.מ.ת, על הישגיו בפיתוח הבנת תפיסת ושיפוט הזמן, השפעת שיפוט זה על תהליכי קבלת החלטות, ו"מודל שער הקשב" שפיתח בתחום זה.

לאחר פרישתו מהחוג לפסיכולוגיה באוניברסיטת תל אביב ב-2007, החל לכהן כפרופסור בבית הספר לפסיכולוגיה במרכז הבינתחומי הרצליה, ולאחר מכן מונה לראש החוג לתואר שני "התנהגות ופיתוח ארגוני".
משנת 2016 מרצה במכללה האקדמית אשקלון.

זכאי נשוי ולו ארבעה בנים.

## מספריו
* יסודות הפסיכולוגיה הקוגניטיבית, 1985, הוצאת האוניברסיטה הפתוחה
* קבלת החלטות, 1998, הוצאת פרולוג
* זמן פסיכולוגי, 1998, הוצאת משרד הביטחון
*פסיכולוגיה קוגניטיבית, 2006, הוצאת האוניברסיטה הפתוחה

## קישורים חיצוניים

* דן זכאי, באתר המרכז הבינתחומי הרצליה
* דן זכאי - דף מרצה וקורות חיים, באתר אוניברסיטת תל אביב 
* דן זכאי, באתר פרס א.מ.ת
* 
* 

## הערות שוליים

קטגוריה:פסיכולוגים קוגניטיביים
קטגוריה:פסיכולוגים ישראלים
קטגוריה:סגל אוניברסיטת תל אביב: פסיכולוגיה
קטגוריה:סגל המרכז הבינתחומי הרצליה: פסיכולוגיה
קטגוריה:בוגרי גימנסיה הרצליה
קטגוריה:בעלי תואר דוקטור מאוניברסיטת תל אביב
קטגוריה:זוכי פרס א.מ.ת.
קטגוריה:חוקרים בקבלת החלטות
קטגוריה:משפחת זכאי
קטגוריה:ישראלים שנולדו ב-1939
כרים בלערבי

**כרים בלערבי** (בערבית: **كريم بلعربي**; נולד ב-8 באפריל 1990) הוא כדורגלן עבר גרמני ששיחק בעמדת הקשר.

## קריירת מועדונים
בלערבי נולד ב-1990 בברלין לאב מרוקאי ואם גרמניה.

בשנת 2008, בלערבי הצטרף לקבוצת הנוער (מתחת לגיל 19) של איינטרכט בראונשווייג. הוא ערך את הופעת הבכורה שלו בקבוצה הבוגרת בעונת 09–2008, ועוד שתי הופעות במהלך עונת 10–2009.

בלערבי עזב את בראונשווייג לטובת קבוצת בונדסליגה אחרת, באייר לברקוזן. בעקבות פציעה, בלערבי החמיץ את רוב משחקי הבונדסליגה של עונת 13–2012. בשנת 2013, הוא חזר מהפציעה לקבוצה הקודמת שלו, איינטרכט בראונשווייג בהשאלה.

בלערבי חזר ללברקוזן בתחילת עונת 15–2014. ב-23 באוגוסט 2014, הוא כבש את השער המהיר ביותר בתולדות הבונדסליגה, רק ב-9 שניות, במשחק הפתיחה של הליגה, מול בורוסיה דורטמונד, הוא הוביל את קבוצתו לניצחון חוץ 0–2.

## נבחרת גרמניה

בלערבי שיחק בנבחרות הצעירות של גרמניה (מתחת לגילאים 20 ו-21). הוא זומן לנבחרת הבכירה באוקטובר 2010.

הוא ערך את הופעת הבכורה שלו ב-11 באוקטובר 2014, בהפסד חוץ לנבחרת פולין 0-2 במסגרת מוקדמות יורו 2016, כאשר הוא משחק את מלוא 90 הדקות. ב-13 ביולי 2015 הוא כבש את שער הבכורה שלו בנבחרת בניצחון 0–7 על נבחרת גיברלטר.

## קישורים חיצוניים

קטגוריה:קשרי כדורגל גרמנים
קטגוריה:כדורגלני איינטרכט בראונשווייג
קטגוריה:כדורגלני באייר לברקוזן
קטגוריה:כדורגלני נבחרת גרמניה
קטגוריה:כדורגלנים גרמנים
קטגוריה:ברלין: כדורגלנים
קטגוריה:גרמנים שנולדו ב-1990
Winsor & Newton

**וינזור וניוטון** (בשפת המקור: Winsor & Newton) היא חברה לייצור חומרי גלם לאמנים כגון צבעי שמן, צבעי מים ואקריליק. החברה הוקמה על ידי שני מייסדים, ויליאם וינזור והנרי ניוטון, בשנת 1832. מקום מושבה המקורי היה במוסך של וינזור ברחוב רת'בון 38 בלונדון, משם משנת 1841 התרחב המפעל לאתר בקנטיש טאון ולבסוף בשנת 1898 עבר לבניין בפרוור הלונדוני וילדסטון, שם המטה והמפעל הראשי של וינזור וניוטון ממוקם עד היום. סביב הבניין המקורי המפעל גדל משמעותית ומכיל מחסנים, שרשרת ניהול מלאי, מחלקת מחקר ופיתוח, בקרת איכות, חומרי גלם ועוד.

## מוצרים
* צבעי מים (תחת מותג החברה וכן המותג Cotman)
* מקלות צבעי מים מוצקים
* מדגשי צבעי מים
* צבעי גואש
* צבעי שמן (תחת מותג החברה וכן המותג Winton ו-Griffin)
* מקלות צבעי שמן מוצקים
* צבעי שמן נמסכים במים
* דיו לאיור ולקליגרפיה
* פחם
* צבע אקריליק (תחת מותג החברה וכן מותג במיצוב עממי Galeria)
* כני ציור, מברשות, תוספים לצבעי שמן וניר לאמנים
* פרו מארקר
*פיגמנט מארקר

## קישורים חיצוניים

* 
* Official A.C. Moore, סיור במפעל החברה, YouTube.com

קטגוריה:חברות בריטיות
ז'אן-בטיסט אניבאל אובר דה בייה

ממוזער
**ז'אן-בטיסט אניבאל אובר דה בייה** (צרפתית: **Jean-Baptiste Annibal Aubert du Bayet**; 19 באוגוסט 1759 – 17 בדצמבר 1797) היה גנרל צרפתי ופוליטיקאי, שפעל בתקופת המהפכה הצרפתית.

## חייו
אובר דה בייה נולד בבאטון רוז' – במושבה האמריקנית הצרפתית של לואיזיאנה בשנת 1759. השתתף במספר קרבות במהלך מלחמת העצמאות האמריקנית.

עם תחילתה של המהפכה הצרפתית אובר דה בייה הגיע לצרפת, אבל בתחילה היה עוין את הרעיונות המהפכניים. אבל כדי לקדם את עצמו כבר ב-1791 הוא הפך לחבר בבית המחוקקים, ולאחר מכן מ-8 ביולי 1792 עד 22 ביולי 1792 היה נשיא האספה הלאומית הצרפתית ("האספה המחוקקת").

מ-3 בנובמבר 1795 עד 8 בפברואר 1796, שימש כשר המלחמה של צרפת.

ב 1796 התמנה כשגריר לאימפריה העותמאנית כאשר המשימה שלו היא להחזיר את היחסים הדיפלומטיים בין צרפת והאימפריה העותמאנית לברית נגד רוסיה. במסגרת זו נשלח עם ציוד ארטילריה, תותחנים ומהנדסים צרפתים כדי לעזור בפיתוח מאגרי הנשק העות'מאניים. כמו כן קציני חי"ר ופרשים אמנו את היניצ'רים, באופן אירוני, חלק מהחיילים האלה, שהוכשר לשיטות מערביות, הועסקו בהצלחה נגד החיילים צרפתים של נפוליאון כמה שנים מאוחר יותר תחת סר סידני סמית במצור על עכו בשנת 1799.

אובר דה בייה נפטר ב-1797 בקונסטנטינופול. אלמנתו חזרה לצרפת ונישאה לעוזרו הוותיק ז'אן-פרנסואה דה קאר.

## קישורים חיצוניים

קטגוריה:שגרירי צרפת
קטגוריה:גנרלים צרפתים
קטגוריה:פוליטיקאים צרפתים
קטגוריה:יושבי ראש האספה הלאומית (צרפת)
קטגוריה:ילידי 1757
קטגוריה:צרפתים שנפטרו ב-1797
מצר מקקלור

**מצר מקקלור** (באנגלית: **McClure Strait** או **M'Clure Strait**) הוא מצר ים באוקיינוס הקרח הצפוני בחלקן הצפוני של הטריטוריות הצפון-מערביות הקנדיות, המפריד בין האי בנקס מדרום, לבין אי הנסיך פטריק, אגלינטון ומלוויל (שלושת האיים שהם חלק מאיי המלכה אליזבת) מצפון, ומחבר את ים בופור ממערב עם ויקונט מלוויל סאונד (Viscount Melville Sound) ממזרח. המצר הוא למעשה המשכה הצפון-מערבי של תעלת פארי.

רוחבו של המצר במעבר המזרחי הוא 120 ק"מ, עומקו מגיע ליותר מ-400 מטרים, ואורכו – 275 ק"מ.

המצר הוא אחד המעברים במעבר הצפון-מערבי והוא רווי באופן כרוני בקרח ים (Sea ice). ב-1969 נתקעה בו מכלית נפט אמריקאית "מנהטן", שחולצה על ידי שוברת קרח קנדית והשלימה את חציית המעבר דרך נתיב דרומי חלופי (מצר הנסיך מוויילס). באוגוסט 2007 הפך לראשונה לנקי מקרח כתוצאה מההתחממות העולמית.

המצר קרוי על שמו של חוקר אירי של האזור הארקטי בצי המלכותי הבריטי, רוברט מקקלור (Robert McClure; 1807–1873), שהיה הראשון לצלוח את המעבר הצפון-מערבי על גבי אונייה ומזחלת.

## קישורים חיצוניים
* 

## הערות שוליים

מקקלור
מקקלור
אלכסנדר וזנקוב

**אלכסנדר (סשה) וזנקוב** (בבולגרית: **Александър Везенков**; ביוונית: **Αλέξανδρος Σάσα Βεζένκοφ**; נולד ב-6 באוגוסט 1995) הוא כדורסלן בולגרי-קפריסאי המשחק בקבוצת אולימפיאקוס ובנבחרת בולגריה.

## ביוגרפיה
וזנקוב נולד בניקוסיה שבקפריסין. אביו סשה וזנקוב היה כדורסלן בליגה הבולגרית, מאמן-שחקן בליגת העל הקפריסאית וקפטן נבחרת בולגריה. אחותו של אלכסנדר הייתה קפטן נבחרת קפריסין בכדורסל.

### בליגה היוונית
הוא החל לשחק בקבוצת הנוער של אפואל ניקוסיה. ב-2009 עבר ליוון והצטרף לקבוצת הנוער של אריס סלוניקי. החל מ-2011 הוא משחק בקבוצה הבוגרת של המועדון. ב-2013 חתם לחוזה לשלוש שנים בקבוצה. הוא נבחר לשחקן הצעיר הטוב בליגה בשנים 2013 ו-2014. בעונת 2013/2014 שותף ב-25 משחקים בעונה הסדירה ובמשחק אחד בפלייאוף, הוא קלע 11.1 נקודות ולקח 2.1 ריבאונדים בממוצע למשחק. בעונת 2014/2015 רשם ממוצעים למשחק של 18 נקודות (מלך הסלים של הליגה) ו-7.7 ריבאונדים (מקום שני בליגה) ונבחר ל-MVP של העונה.

### בליגה הספרדית
לפני תחילת עונת 2015/2016 עבר וזנקוב לברצלונה הספרדית. הוא קלע בעונה הראשונה שלו 4.6 נקודות בממוצע למשחק. בעונתו השנייה בברצלונה קלע 9 נקודות בממוצע למשחק ליגה ו-7.5 נקודות בממוצע למשחק ביורוליג.

בדראפט ה-NBA ב-2017 נבחר במקום ה-57 בסיבוב השני על ידי ברוקלין נטס.

### בנבחרות הלאומיות של בולגריה
וזנקוב שיחק לאורך השנים בנבחרות הכדורסל של בולגריה. לראשונה היה חבר בסגל הקדטים לאליפות אירופה עד גיל 16 ב-2010. באליפות אירופה לקדטים עד גיל 16 שהתקיימה בצ'כיה ב-2011, סיים כמלך הסלים של הטורניר עם 27.1 נקודות בממוצע, שני בריבאונדים עם 9.9 ריבאונדים למשחק ושמיני באסיסטים עם 3.6 בממוצע למשחק. באליפות אירופה לנוער עד גיל 18 שהתקיימה ב-2012 בליטא סיים שלישי בטבלת מלכי הסלים עם 16.7 נקודות בממוצע למשחק, הוא הוביל את הנבחרת למקום שמיני בטורניר. באליפות אירופה לנוער עד גיל 18 שהתקיימה ב-2013 בלטביה היה מלך הסלים של הטורניר עם 22.4 נקודות למשחק ושלישי בריבאונדים עם 10.2 למשחק. באליפות אירופה לעתודה עד גיל 20 שהתקיימה ב-2014 ביוון, נבחר לחמישיית הטורניר, היה מלך הסלים עם 19.3 נקודות בממוצע למשחק ומלך הריבאונדים עם 11.2 למשחק.

וזנקוב היה חבר בסגל הנבחרת הלאומית הבוגרת של בולגריה במוקדמות אליפות אירופה בכדורסל 2015, בשישה משחקים הוביל את הנבחרת עם ממוצעים של 17.3 נקודות ו-6.3 ריבאונדים למשחק.

## קישורים חיצוניים

* אלכסנדר וזנקוב באתר ליגת העל הספרדית
* אלכסנדר וזנקוב באתר ליגת העל היוונית
* אלכסנדר וזנקוב באתר פיבא אירופה

## הערות שוליים

קטגוריה:כדורסלנים בולגרים
קטגוריה:כדורסלנים קפריסאים
קטגוריה:כדורסלני אריס סלוניקי
קטגוריה:כדורסלני ברצלונה
קטגוריה:כדורסלני אולימפיאקוס
קטגוריה:בחירות דראפט של ברוקלין נטס
קטגוריה:ספורטאים בולגרים ביוון
קטגוריה:ספורטאים זרים בספרד
קטגוריה:ספורטאים זרים בארצות הברית
קטגוריה:ספורטאים זרים ביוון
קטגוריה:בולגרים שנולדו ב-1995
קטגוריה:קפריסאים שנולדו ב-1995
ארמדיל חשוף-זנב גדול

**ארמדיל חשוף-זנב גדול** (שם מדעי: *Cabassous tatouay*) הוא מין של ארמדיל דרום אמריקאי. המין נפוץ בארגנטינה, ברזיל, פרגוואי, פרו ובוליביה. הוא ניזון מחסרי חוליות קטנים וגדול יחסית לארמדילים אחרים.

## קישורים חיצוניים

## הערות שוליים

קטגוריה:טקסונים שתוארו בידי אנסלם גאייטאן דמארה
קטגוריה:ארמדיליים
קטגוריה:ברזיל: יונקים
קטגוריה:ארגנטינה: יונקים
קטגוריה:בעלי חיים שתוארו ב-1804
קטגוריה:בעלי חיים בסראדו
ארמדיל חשוף-זנב צ'אקו

**ארמדיל חשוף-זנב צ'אקו** (שם מדעי: *Cabassous chacoensis*) הוא זן של ארמדיל חשוף זנב דרום אמריקאי. הוא חי בארגנטינה, בוליביה, פרגוואי ואולי גם ברזיל. הוא ניזון מחסרי חוליות קטנים. הוא חי ביערות ומישורים סאבטרופיים. האיום העיקרי עליו הוא איבוד שטחי מחיה.

## קישורים חיצוניים

## הערות שוליים

קטגוריה:ארמדיליים
קטגוריה:ארגנטינה: יונקים
קטגוריה:בעלי חיים שתוארו ב-1980
ארמדיל חשוף-זנב דרומי

**ארמדיל חשוף-זנב דרומי** (שם מדעי: *Cabassous unicinctus*) הוא זן של ארמדיל חשוף זנב דרום אמריקאי. הוא חי בקולומביה, אקוודור, ונצואלה, פרו, בוליביה וברזיל. הוא פעיל לילה מתבודד, והוא ניזון מחסרי חוליות קטנים, בעיקר נמלים וטרמיטים. הוא חי ביערות ומישורים טרופיים. האיום העיקרי עליו הוא איבוד שטחי מחיה. הוא חופר מחילות לשימוש חד פעמי כל לילה, כשרדיוס הכניסה הוא 16 סנטימטר. זאת בניגוד לארמדילים אחרים שמשתמשים במחילות שלהם לאורך זמן.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:ארמדיליים
קטגוריה:ברזיל: יונקים
קטגוריה:אקוודור: יונקים
קטגוריה:בעלי חיים שתוארו ב-1758
קטגוריה:בעלי חיים בסראדו
ארמדיל ארוך-אף שעיר

**ארמדיל ארוך-אף שעיר** (שם מדעי: *Dasypus pilosus*) הוא מין של ארמדיל מהסוג טטו. הוא אנדמי לפרו. הוא חי ביערות טרופיים לחים הרריים. האיום העיקרי עליו הוא איבוד סביבת מחיה.

## קישורים חיצוניים

## הערות שוליים

קטגוריה:טקסונים שתוארו בידי לאופולד פיטזינגר
קטגוריה:טטו
קטגוריה:פרו: יונקים
קטגוריה:בעלי חיים שתוארו ב-1856
אליפות צרפת בטניס 1935

**[[אליפות צרפת הפתוחה#האליפות|אליפות צרפת]] 1935** הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-21 במאי והסתיימו ב-2 ביוני. זו הייתה האליפות ה-40 מאז ייסודה.

## התחרות
### תחרות הגברים
שמאל|ממוזער|180px|פרד פרי, מנצח תחרות הגברים
בתחרות זו השתתפו 89 טניסאים שחולקו ל-8 בתים. לקראת התחרות המשתתפים החזקים דורגו כדלקמן:

# גוטפריד פון קראם ( גרמניה), מנצח תחרות 1934, הפסיד בגמר
# **[[פרד פרי]] (), ניצח בתחרות**
# ג'ק קרופורד  (), מנצח תחרות 1933, הודח בחצי גמר
# באני אוסטין (), הודח בחצי גמר
# רודריך מנצל (), הודח ברבע גמר
# ג'ורג'ו דה סטפני (), הודח בסיבוב הרביעי
# כריסטיאן בוסי (), הודח ברבע גמר
# ויוויאן מקגרת' (), הודח ברבע גמר
# אנדרה מרטן-לז'ה (), הודח בסיבוב הרביעי
# הארי הופמן (), הודח בסיבוב הרביעי
# מרסל ברנר (), הודח ברבע גמר
# אדריאן קוויסט ), הודח בסיבוב הרביעי
# אנדרה מרלן (), הודח בסיבוב הרביעי
# יוזף קסקה (), הודח בסיבוב הרביעי
# דון טרנבול (), הודח בסיבוב הרביעי
# ורנון קירבי ( דרום אפריקה), הודח בסיבוב השלישי

בגמר התחרות נפגשו גוטפריד פון קרם ( גרמניה) מנצח תחרות 1933 ופרד פרי (). פרד פרי ניצח ב-4 מערכות. באותה שנה הוא ניצח גם באליפות וימבלדון.

### תחרות הנשים
שמאל|ממוזער|180px|הילדה קרנווינקל (שנייה מימין), מנצחת תחרות הנשים
בתחרות הנשים השתתפו 45 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג:
 
# מרגרט סקריבן, () מנצחת תחרויות 1933-1934, הודחה בחצי גמר
# הלן ג'ייקובס (), הודחה בחצי גמר
# **הילדה שפרלינג קראווינקל, ( [[גרמניה]]) ניצחה התחרות**
# סימון מתייה (), הפסידה בגמר
# לולט פאיו (), הודחה ברבע גמר
# קיי סטמרס (), הודחה בסיבוב הראשון
# סילבי הנרוטן (ינג) (), הודחה ברבע גמר
# מדזי רולין קוקרק (), הודחה ברבע גמר

במשחק הגמר מנצחת תחרות 1934 מרגרט סקריבן () הודחה בחצי הגמר. במשחק הגמר הילדה שפרלינג קרווינקל ( גרמניה) נפגשה עם סימון מאתיה () וניצחה בשתי מערכות.

### תחרות זוגות גברים
בתחרות השתתפו מספר זוגות. מנצחי תחרות 1934 ג'ק קרופורד וויוויאן מקגרת' () בתחרות זו שיחקו עם פרטנרים חדשים ונפגשו בגמר. במשחק הגמר ג'ק קרופורד ואדריאן קוויסט () נפגשו עם הזוג ויוויאן מקגרת' ודון טרנבול () וניצחו ב-3 מערכות. באותה שנה הם ניצחו גם באליפות וימבלדון.

### תחרות זוגות נשים
בתחרות השתתפו 22 זוגות. מזוג מנצחות תחרות 1934 רק סימון מתייה () השתתפה השנה. במשחק הגמר מרגרט סקריבן וקיי סטמרס () שיחקו נגד סילבי הנרוטן (יונג) () והילדה שפרלינג קרווינקל ( גרמניה) וניצחו בשתי מערכות.

### תחרות זוגות מעורבים
בתחרות השתתפו 43 זוגות. מנצחי תחרות 1934 ז'אן בורוטרה וקולט רוזמבר () הודחו ברבע גמר. במשחק הגמר נפגשו לולט פאיו () ומרסל ברנר () עם סילבי הנרוטן (יונג) ואנדרה מרטן-לז'ה () וניצחו ב-3 מערכות.

## קישורים חיצוניים
*  תחרות הנשים
* תחרות הגברים
* האתר הרשמי של אליפות צרפת הפתוחה
* נתונים נוספים על האליפות

צרפת
1935
קטגוריה:1935 בצרפת
ארמדיל ארוך-אף דרומי

**ארמדיל ארוך-אף דרומי** (שם מדעי: *Dasypus hybridus*) הוא זן של ארמדיל דרום אמריקאי מהסוג טטו. הוא חי בארגנטינה, בברזיל, בפרגוואי ובאורוגוואי. צבעו אפור-חום, אורכו 25-50 סנטימטר ומשקלו 1.5-2 קילוגרם. יש לו שריון להגנה מפני טורפים הבנוי משבע טבעות. הוא חי במחילות שאותן הוא חופר בעצמו. הוא ניזון בעיקר מחסרי חוליות, אך לעיתים אוכל גם ירקות, קליפות עץ ושורשים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אנסלם גאייטאן דמארה
קטגוריה:טטו
קטגוריה:ארגנטינה: יונקים
קטגוריה:אורוגוואי: יונקים
קטגוריה:בעלי חיים בפמפס
קטגוריה:בעלי חיים שתוארו ב-1804
קטגוריה:פרגוואי: יונקים
קטגוריה:ברזיל: יונקים
ארמדיל שבע-החגורות

**ארמדיל שבע-החגורות** (שם מדעי: *Dasypus septemcinctus*) הוא זן של ארמדיל דרום אמריקאי מהסוג טטו. הוא חי בארגנטינה, בברזיל, בפרגוואי, ובבוליביה. הוא נוהג להתבודד ופעיל בלילה. הוא חי במחילות שהוא חופר באזורים יבשים, בקרבה ליערות גשם. הוא ניזון בעיקר מחסרי חוליות, אך אוכל גם ירקות, קליפות עץ ושורשים.

צבעו חום כהה, ויש לו שריון הבנוי משבע טבעות, המשמש להגנה מפני טורפים. יש לו, אף מוארך, אזניים ארוכות ומחודדות ורגליים קצרות. הנקבה יולדת 7-9 צאצאים זהים לחלוטין מבחינה גנטית.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:טטו
קטגוריה:ברזיל: יונקים
קטגוריה:בעלי חיים שתוארו ב-1758
קטגוריה:בעלי חיים בסראדו
מרגרט קלארק

**מרגרט קלארק** RHA (באנגלית: **Margaret Clarke**; 1 באוגוסט 1884, ניורי, מחוז דאון, אירלנד הצפונית – 31 באוקטובר 1961, דבלין, אירלנד) הייתה ציירת דיוקנאות אירית.

## ביוגרפיה
קלארק נולדה כמרגרט קרילי, אחת משישה ילדים, לפטריק קרילי. תאריך הלידה שלה נזכר לא פעם כ-29 ביולי 1888, אך הרשומות המקומיות קובעות אחרת. היא למדה בבית הספר הטכני בניורי, והתעתדה לעסוק בהוראה, אך בשנת 1905 זכתה במלגת לימודים בבית הספר המטרופוליטן לאמנות של דבלין. שם למדה אצל ויליאם אורפן, אשר החשיב אותה לאחת המבטיחות שבתלמידיו. היא השלימה את לימודיה בשנת 1911 והוענקה לה תעודת מורה לאמנות, והחלה לעבוד כעוזרת לאורפן.

בשנת 1914 נישאה לחברה לספסל הלימודים, הארי קלארק. לזוג נולדו שלושה ילדים: מייקל, אן, ודייוויד. לאחר מות בעלה בשנת 1931, הפכה קלארק למנהלת הסטודיו לויטראז'ים על שם הארי קלארק.

קלארק הלכה לעולמה בדבלין, ב-31 באוקטובר 1961, ונקברה בבית העלמין רדפורד, בגרייסטונס, מחוז ויקלו. במקום הולדתה בניורי הוצב לוח מורשת ממשלתי.

## יצירתה
ממוזער|"חמאה, ביצים, וקותלי חזיר מאירלנד החופשית, לארוחת הבוקר"

קלארק השתתפה בתערוכה ראשונה באקדמיה ההיברנית המלכותית בשנת 1913, והציגה כ-60 יצירות, רובן דיוקנאות, בארבעים השנים שלאחר מכן, עד 1953.

בין הדיוקנאות שהוזמנו מקלארק היו אלו של דרמוד אובריין, איימון דה ואלירה, הארכיהגמון ג'ון צ'ארלס מקווייד, ולנוקס רובינסון.

קלארק בילתה זמן רב באיי אראן עם בעלה ועם האמן שון קיטינג, וציירה שם מספר ציורי נוף וסקיצות.

בשנת 1939, העיר מבקר כי קלארק ציירה "ציורים מרשימים שלוכדים אינדיבידואליות בקווים מועטים וחסכוניים".

קלארק זכתה בפרסים שונים, לרבות מדליית טיילטן (זהב, כסף, וארד) בשנת 1924, ומדליות טיילטן (ארד) נוספות בשנת 1928 ו-1932. בשנת 1926 נבחרה להצטרף לאקדמיה ההיברנית המלכותית, והועלתה לדרגת חברה מלאה (RHA) בשנת 1927. עם ייסוד התערוכה האירית לאמנות חיה בשנת 1943, נתמנתה קלארק לוועד המנהל.

יצירתה מוצגת באוספי הגלריה הלאומית של אירלנד, הגלריה העירונית של דבלין ב-Hugh Lane, גלריית קרופורד לאמנות, מוזיאון אלסטר, הגלריה העירונית לאמנות של לימריק, האוסף הלאומי של דיוקנאות עצמיים באוניברסיטת לימריק והמכללה האירית ברומא.

## הערות שוליים

קטגוריה:ציירות איריות
קטגוריה:איריות שנולדו ב-1884
קטגוריה:אירים שנולדו ב-1884
קטגוריה:נפטרות ב-1961
קטגוריה:נפטרים ב-1961
ארמדיל חשוף-זנב צפוני

**ארמדיל חשוף-זנב צפוני** (שם מדעי: *Cabassous centralis*) הוא מין של ארמדיל מהסוג ארמדיל חשוף-זנב. הוא אחד משני סוגי הארמדיל היחידים שחיים מחוץ לדרום אמריקה, כשהסוג השני הוא ארמדיל טאטו.

## תיאור פיזי
הארמדיל חשוף-הזנב הצפוני הוא קטן יחסית לארמדילים אחרים, ומגיע לאורך של 31–42 סנטימטר עם זנב של 11–18 סנטימטר, ומשקל של 2 עד 3.5 קילוגרם. יש להם אזניים קצרות, גדולות ועגולות ועיניים קטנות. אין להם קשקשי שריון על האזניים בניגוד לארמדילים אחרים כגון ארמדיל טאטו.

הגב של הארמדיל מכוסה בשריון לוחות שמורכב מעשר עד שלושה עשר לוחות שמאפשרים לארמדיל גמישות תנועה. השריון הוא חום כהה, עם גוונים צהובים בשוליים התחתונים (בדומה לארמדיל הענק). על הזנב יש לוחות דקים יותר עם יותר מרווח ביניהם בגוון ורוד קל. הצד התחתון של הארמדיל מכוסה בקווצות שיער. יש להם חמישה טפרים בכל רגל, כשהטופר האמצעי הוא מוארך בצורת מגל.

## תפוצה
הארמדיל חשוף-הזנב הצפוני חי מדרום מקסיקו, לאורך אמריקה המרכזית ודרומה עד קולומביה, צפון-מערב אקוודור וצפון-מערב ונצואלה, בגבהים של עד 3,000 מטרים מעל פני הים. הוא חי ביערות טרופיים יבשים, יערות עננים, ובסוואנות יבשות, אם כי מעדיף יערות גשם, ועל כן בירוא יערות מהווה עליו איום. אין לו תת-מינים מזוהים.

## תזונה והתנהגות
הארמדיל חשוף-הזנב הצפוני הוא נדיר יחסית ונצפה לעיתים רחוקות. הוא אוכל חרקים כמו כל שאר הארמדילים, וניזון בעיקר מנמלים וטרמיטים. הוא מבלה הרבה יותר זמן במחילות שלו מתחת לאדמה משאר סוגי הארמדילים. כשהוא חופר הוא רוטט בצורה דומה למקדחה, כשהוא משתמש בטופרי המגל על הרגליים הקדמיות. הם מסוגלים לגרגר, לצווח ולהמהם, וכשהם נתפסים הם צווחים ומשתינים על הלוכד כדי לגרום לו לשחרר אותם.
בלידה אמהות יולדות רק צאצא אחד, שנולד ורוד, עיוור, וחסר שיער, על אף שקשקשי השריון כבר נראים לעין. הם חיים מעל שבע שנים.

## קישורים חיצוניים

## הערות שוליים

קטגוריה:טקסונים שתוארו בידי גריט סמית מילר
קטגוריה:ארמדיליים
קטגוריה:קוסטה ריקה: יונקים
קטגוריה:אקוודור: יונקים
קטגוריה:בעלי חיים שתוארו ב-1899
קטגוריה:יונקים ביערות הגשם של אמריקה המרכזית
טאקוונדו במשחקים האולימפיים

[ממוזער|גמר אולימפיאדת לונדון ב[משקל נוצה: הספרדי ז'ואל גונסאלס (מימין) והדרום קוריאני לי דה-הון]]
[ממוזער|זוכי המדליות בקטגוריית משקל זבוב ב[אולימפיאדת לונדון (2012). מימין: זוכי מדליות הארד, הרוסי אלכסיי דניסנקו והקולומביאני אוסקר מוניוס, זוכה מדליית הזהב, הספרדי ז'ואל גונסאלס וזוכה מדליית הכסף, הדרום קוריאני לי דה-הון]]
[ממוזער|לוחם הטאקוונדו ה[ארגנטינה|ארגנטינאי סבסטיאן קריסמניץ', זוכה מדליית הזהב במשקל בינוני באולימפיאדת לונדון]]
[ממוזער|לוחם הטאקוונדו ה[ירדן|ירדני אחמד אבו גוש, עם מדליית הזהב בה זכה באולימפיאדת ריו דה ז'ניירו]]
**[[טאקוונדו]]** הוא ענף ב**[[המשחקים האולימפיים|משחקים האולימפיים]]** מאז אולימפיאדת סידני (2000). עוד קודם לכן, נערכו תחרויות ראווה באולימפיאדת סיאול (1988) ובאולימפיאדת ברצלונה (1992).

## שיטת הטורניר
הלוחמים מתחרים בארבע קטגוריות משקל:

עד אולימפיאדת לונדון (2012) הורשתה כל מדינה לשלוח לכל היותר שני גברים ושתי נשים. החל מאולימפיאדת ריו דה ז'ניירו (2016), תוכל כל מדינה לשלוח נציג או נציגה לכל אחת מקטגוריות המשקל.

הטורניר נערך בשיטת נוקאאוט בת ארבעה שלבים. המנצח בשלב הגמר זוכה במדליית זהב, והמפסיד במדליית כסף. לוחמים שהפסידו לאורך הדרך לשני הלוחמים שהגיעו לשלב הגמר, מקבלים הזדמנות לזכות במדליית ארד בטורניר ניחומים, שנערך אף הוא בשיטת נוקאאוט. מאז אולימפיאדת בייג'ינג (2008) מחולקות שתי מדליות ארד: המפסידים לזוכה במדליית הזהב מתחרים זה נגד זה ולאחר מכן בקרב הסופי נגד מי שהפסיד בחצי הגמר לזוכה במדליית הכסף, ולהפך.

## מדליות
לוחמי טאקוונדו מ-42 מדינות שונות זכו במדליות בארבעת הטורנירים האולימפיים שנערכו עד כה. בראש טבלת המדליות ניצבת קוריאה הדרומית, מולדת הטאקוונדו.

**מעודכן לאחר [[אולימפיאדת טוקיו (2020)|אולימפיאדת טוקיו 2020]]**

## לוחמי טאקוונדו ישראלים במשחקים האולימפיים
ארבעה לוחמי טאקוונדו ישראלים השתתפו עד כה במשחקים האולימפיים, כאשר אחת זכתה במדליית ארד ושלושה הודחו בסיבוב הראשון. מאיה ערוסי התחרתה בקטגוריית משקל זבוב באולימפיאדת אתונה (2004), בת אל גטרר התחרתה בקטגוריית משקל קל באולימפיאדת בייג'ינג (2008) ורון אטיאס התחרה בקטגוריית משקל זבוב באולימפיאדת ריו דה ז'ניירו (2016). הלוחמת הרביעית הייתה אבישג סמברג, שזכתה במדליית ארד בקטגוריית משקל עד 49 ק"ג אולימפיאדת טוקיו (2020), בכך הפכה לישראלית הראשונה שזכתה במדליה אולימפית בטאקוונדו ולישראלית הראשונה שניצחה יריב בטאקוונדו באולימפיאדה.

## קישורים חיצוניים

* 

*
קטגוריה:ענפי ספורט במשחקים האולימפיים
אולימפיאדה
זקהיים

**זקהיים** (או **זקה"ם**) הוא שם משפחה יהודי. זהו נוטריקון שפירושו "זרע קודש הם", המתייחס לר' ישראל מרוז'ינוי, שמת על קידוש השם ב-1659.

קטגוריה:שמות משפחה אשכנזיים
ארנסט מוניז

[250px|ממוזער|ארנסט מוניז ו[יובל שטייניץ חותמים על הסכם שיתוף פעולה, אפריל 2016, ירושלים]]
**ארנסט ג'פרי מוניז** (באנגלית: **Ernest Jeffrey Moniz**; נולד ב-22 בדצמבר 1944) הוא פיזיקאי גרעין אמריקאי שכיהן כמזכיר האנרגיה של ארצות הברית, תחת הנשיא ברק אובמה ממאי 2013 עד ינואר 2017. לפני כן כיהן בתפקידים שונים בתקופת כהונתו של הנשיא ביל קלינטון, בהם מנהל שותף במשרד מדיניות המדע והטכנולוגיה של הבית הלבן, ובתפקיד במחלקת האנרגיה בין השנים 1997–2001.

מוניז שירת כפרופסור לפיזיקה והנדסת מערכות במכון הטכנולוגי של מסצ'וסטס (MIT), עמד בראש תוכנית יוזמת האנרגיה וכיהן כמנהל המעבדה לאנרגיה ולסביבה באוניברסיטה.

## ביוגרפיה
מוניז נולד בפול ריבר, מסצ'וסטס, לג'ורג'ינה וארנסט פרי מוניז. שני הוריו הם בנים למשפחת מהגרים פורטוגלית. הוא סיים תיכון בשנת 1962 ולמד בבוסטון קולג', שם קיבל תואר ראשון בפיזיקה. לאחר מכן סיים דוקטורט בפיזיקה תאורטית באוניברסיטת סטנפורד בשנת 1972.

מוניז הצטרף כחבר בפקולטה לפיזיקה במכון הטכנולוגי של מסצ'וסטס (MIT) ב-1973, וכיהן כדיקן הפקולטה בשנים 1991–1995 וכן כראש מתקן מאיץ החלקיקים "Bates Linear Accelerator Center" באוניברסיטה. היה גם ליושב ראש משותף במועצת המחקר של אוניברסיטת MIT. הוא שירת בממשלו של הנשיא ביל קלינטון, כמנהל שותף למדע במשרד מדיניות המדע והטכנולוגיה של הבית הלבן בשנים 1995–1997. בנוסף עבד במחלקת האנרגיה של ארצות הברית, וכיהן כסגן מזכיר האנרגיה בשנים 1997–2001.

ב-4 במרץ 2013 הודיע הנשיא ברק אובמה כי בכוונתו למנות את מוניז למזכיר האנרגיה, על מנת להחליף את המזכיר הפורש, סטיבן צ'ו. ב-16 במאי 2013 אישר הסנאט את מינויו, והוא החל את כהונתו ב-21 במאי 2013.

מתוקף תפקידו כמזכיר האנרגיה וכמדען גרעין, מוניז מילא תפקיד מרכזי במגעים שהובילו להסכם המעצמות על תוכנית הגרעין האיראנית, כשדן במשא ומתן ישירות על המגעים הטכניים בהסכם, יחד עם שר האנרגיה הגרעינית של איראן, עלי אכבר סאלחי, אשר למד גם כן באוניברסיטת MIT. על רקע השכלתו בנשק גרעיני, וידא כי אין בדרישות האיראנים בהסכם סיכונים ממשיים. ההסכם המקיף בין איראן למעצמות P5+1 (שבהם חמש החברות הקבועות במועצת הביטחון, יחד עם גרמניה ונציג מן האיחוד האירופי) הושג באופן סופי ב-14 ביולי 2015.

## קישורים חיצוניים

* הדף של ארנסט מוניז בפייסבוק
* 
* 
* 

## הערות שוליים

קטגוריה:בוגרי בוסטון קולג'
קטגוריה:בעלי תואר דוקטור מאוניברסיטת סטנפורד
קטגוריה:פיזיקאים אמריקאים
קטגוריה:חברי הקבינט של ארצות הברית בממשל ברק אובמה
קטגוריה:מזכירי האנרגיה של ארצות הברית
קטגוריה:סגל המכון הטכנולוגי של מסצ'וסטס
קטגוריה:חברי המפלגה הדמוקרטית (ארצות הברית)
קטגוריה:נשיאות ביל קלינטון: אישים
קטגוריה:אמריקאים שנולדו ב-1944
יאן בפטיסט ואן הלמונט

**יאן בפטיסט ואן הלמונט** (בהולנדית: **Jan Baptist van Helmont**;  12 בינואר 1580 – 30 בדצמבר 1644) היה כימאי, פיזיולוג ורופא פלמי, שנחשב לעיתים כאבי הכימיה הפנאומטית. ואן הלמונט נודע בשל גילויו את פחמן הדו-חמצני, התמיכה הרבה שלו בתאוריית הבריאה הספונטנית, הניסויים שערך על תהליכי הזנה בצמחים, ועל המצאת המילה "גז" (gaz), הנגזרת מהמילה היוונית "כאוס" (chaos).

ואן הלמונט ערך עשרות ניסויים בחייו. אחד מהניסויים היותר מפורסמים שלו היה ניסוי שקשור לתהליכי הזנה בצמחים. הוא שתל ערבה, שמסתה כ-2.2 ק"ג, בעציץ גדול והוסיף לו אדמה במשקל של כ-90 ק"ג. מדי יום במשך חמש שנים השקה את העציץ במים. לאחר כ-5 שנים בדק את מסת העץ ואת מסת האדמה, וגילה שמסת העץ עלתה ל-77 ק"ג, בעוד מסת האדמה ירדה ב-57 גרם בלבד. הוא הסיק שתוספת המשקל הגיעה מן המים, בהם השקה את הצמח.

כיום ידוע שמסקנה זו מוטעית; הצמחים קולטים פחמן דו-חמצני מהאוויר ובעזרת אנרגיית האור הם מייצרים חומרי מזון, בתהליך שנקרא "פוטוסינתזה". ניסוי נוסף שערך תמך בתאוריית הבריאה הספונטנית שהייתה לגישה הרווחת עד המאה ה-17. הוא לקח כלי שהכיל גרגירי חיטה, הוסיף לו חולצה מעופשת וחיכה 21 ימים (הוא לא סגר את הכלי). לאחר 21 ימים, הוא שפך את תוכן הכלי וגילה עכברים במקום החיטה. בעקבות תוצאות הניסוי הוא פרסם "מתכון ליצירת עכברים". אף על פי שתוצאות חלק מהניסויים שערך היו מוטעות, וואן הלמונט היה בין הראשונים שערכו ניסויים מדעיים שנועדו לבדוק את הגישות הללו.
הוא התפרסם גם כפרשן התורה: הרקיע שה' ברא זה האויר. המים שמעל לרקיע הם האדים שבאויר. מעל זה לא ממעל אלא מבפנים החוצה. כפי שכתוב על שבירת לוחות הברית: "וָאֶתְפֹּשׂ֙ בִּשְׁנֵ֣י הַלֻּחֹ֔ת וָֽאַשְׁלִכֵ֔ם מֵעַ֖ל שְׁתֵּ֣י יָדָ֑י וָאֲשַׁבְּרֵ֖ם לְעֵינֵיכֶֽם".
ביום השלישי ה' ברא את היבשה מתוך המים מכאן ש-2 מתוך 4 היסודות של אריסטו: יבשה ומים הם יסוד אחד.

כתביו קובצו ויצאו לאור אחרי מותו בספר *Ortus medicinae, vel opera et opuscula omnia* ("מקור הרפואה או כל כתביו").

## קישורים חיצוניים

* 
* 

## הערות שוליים

קטגוריה:חוקרי טבע
קטגוריה:אלכימאים
קטגוריה:מדענים בלגים
קטגוריה:רופאים פלמים
קטגוריה:ילידי 1580
קטגוריה:נפטרים ב-1644
קטגוריה:פוטוסינתזה
טרסקה טורס

**טרסקה טורס** (בצרפתית **Tereska Torrès**, 3 בספטמבר 1920 – 20 בספטמבר 2012) הייתה סופרת צרפתייה-אמריקאית ממוצא יהודי-פולני.

## ביוגרפיה
טורס נולדה בפריז, בתם היחידה של הפסל מרק שוורץ ואשתו גיניה. בני הזוג התנצרו, ובתם גדלה כקתולית אך נדרשה להסתיר זאת מסביה וקרובי משפחתם בפולין. בגיל 9 החלה לכתוב יומן. בגיל 17 החלה לכתוב את הרומן הראשון שלה. בתחילת מלחמת העולם השנייה התנדב אביה לצבא הפולני הגולה, ועם נפילת צרפת פונה לבריטניה. טורס ואמה ברחו לדרום צרפת, משם לפורטוגל, באמצעות ויזה שהוענקה על ידי הקונסול ארישטידש דה סוזה מנדש, ומשם לבריטניה.

בלונדון התנדבה לכוחות צרפת החופשית, ובמאי 1944 נשאה לז'ורז', בנו של עורך הדין אנרי טורס. אמו של ז'ורז', ז'אן, נשאה ב-1943 ללאון בלום, ראש ממשלת צרפת לשעבר, בעת שהיה עציר בבוכנוואלד. באוקטובר 1944, כאשר טורס הייתה בחודש החמישי להריונה, נהרג ז'ורז' בקרב בחבל לורן שבצרפת. בתם, דומיניק טורס, היא עיתונאית.

ב-1946 שהתה טורס לראשונה בארץ ישראל, כנערת תסריט בצילומי הסרט **בית אבי** של הסופר האמריקאי מאיר לוין. בהמשך השתתפה בהפקת סרטו של לוין **[[הבלתי חוקיים]]** (או **הבלתי לגאליים**), ושיחקה בו בתפקיד הראשי, שרה וילנר. הסרט צולם בנתיבי ההעפלה מאירופה, והוא משלב עלילה בדיונית, שבמרכזה זוג מעפילים, בצילומים תיעודיים. ארבעה מאנשי הצוות – לוין, טורס, השחקן יענקל מיכאלוביץ (לימים יצחק מיכאלי) והצלם ברטראן הס – הפליגו בדצמבר 1947 באוניית המעפילים "לא תפחידונו". הם השתלבו בין המעפילים, ונעצרו לימים ספורים אחרי שהאונייה נתפסה בידי הבריטים.

ב-1948 נשאה טורס ללוין, שהיה מבוגר ממנה ב-15 שנה, וחיזר אחריה עוד לפני נישואיה הראשונים. בני הזוג חיו לסירוגין בצרפת, בישראל ובארצות הברית. לשניים נולדו שני בנים: המשורר והמתרגם גבריאל לוין, והצלם מיכאל לוין. אחרי מותו של לוין ב-1981, חזרה טורס לפריז. במהלך שנות ה-80 השתתפה בפעילות להעלאת יהודי אתיופיה לישראל. היא נפטרה ב-2012.

## קישורים חיצוניים

*  
* 
* , על הסרט **הבלתי חוקיים**
* 
* 
* 
* 
* Margalit Fox,  Tereska Torrès, 92, Writer of Lesbian Fiction, Dies, באתר הניו יורק טיימס, 24 בספטמבר 2012
* 

## הערות שוליים

קטגוריה:מהגרות מצרפת לארצות הברית
קטגוריה:מהגרים מצרפת לארצות הברית
קטגוריה:סופרות יהודיות צרפתיות
קטגוריה:סופרים יהודים צרפתים
קטגוריה:יהודים מומרים צרפתים
קטגוריה:אמריקאיות שנולדו ב-1920
קטגוריה:אמריקאים שנולדו ב-1920
קטגוריה:אמריקאיות שנפטרו ב-2012
קטגוריה:אמריקאים שנפטרו ב-2012
אליפות צרפת בטניס 1936

**[[אליפות צרפת הפתוחה#האליפות|אליפות צרפת]] 1936** הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-24 במאי והסתיימו ב-1 ביוני. זו הייתה האליפות ה-41 מאז ייסודה.

## התחרות
### תחרות הגברים
שמאל|ממוזער|180px|גוטפריג פון קראם, מנצח תחרות הגברים
בתחרות זו השתתפו 71 טניסאים שחולקו ל-8 בתים. לקראת התחרות המשתתפים החזקים דורגו כדלקמן:

#  פרד פרי (), מנצח תחרות 1935, הפסיד בגמר
# **[[גוטפריד פון קראם]] ( [[גרמניה]]), מנצח תחרות 1934, ניצח בתחרות**
# באני אוסטין (), הודח ברבע הגמר
# כריסטיאן בוסי (), הודח בחצי הגמר
# הנר הנקל ( גרמניה), הודח בסיבוב השלישי
# מרסל ברנר (), הודח בחצי הגמר
# ברנר דסטרמו (), הודח ברבע הגמר
# שו' צ'נגג'י ( הרפובליקה הסינית), הודח בסיבוב הרביעי
# קאי לונד ( גרמניה), הודח בסיבוב השני
# פרנק ויילד (), הודח בסיבוב השני
# דרגוטין מיטיץ' (), הודח בסיבוב הראשון
# צ'ארלס הייר (), הודח בסיבוב הרביעי
# אדם באוורובסקי (), הודח בסיבוב הרביעי
# גארוג פון מטקסה (), הודח בסיבוב השלישי
# ז'אק בריניון (), הודח ברבע הגמר
# אנדרה-מרטן לז'ה ), הודח בסיבוב רביעי

בגמר התחרות נפגשו גוטפריד פון קרם ( גרמניה), מנצח תחרות 1934, ופרד פרי (), מנצח תחרות 1935. גוטפריד פון קרם ניצח ב-5 מערכות.

### תחרות הנשים
שמאל|ממוזער|180px|הילדה קרנווינקל (שנייה מימין), מנצחת תחרות הנשים
בתחרות הנשים השתתפו 39 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג:

# **הילדה שפרלינג קראווינקל, ( [[גרמניה]]) ניצחה התחרות**
# סימון מתייה (), הפסידה בגמר
# מרגרט סקריבן (), מנצחת תחרויות 1933-1934, הודחה בסיבוב השני
# ידוויגה ינדז'ייובסקה (), הודחה בסיבוב השלישי
# סימון איריבר (), הודחה ברבע הגמר
# מדזי רולין קוקרק (), הודחה בסיבוב השלישי
# נלי אדמסון (), הודחה ברבע הגמר
# סילבי הנרוטן (יונג) (), הודחה ברבע הגמר

במשחק הגמר הילדה ספרלינג קראווינקל ( גרמניה) נפגשה עם סימון מתייה () וכמו בשנה הקודמת ניצחה בשתי מערכות.

### תחרות זוגות גברים
בתחרות השתתפו מספר זוגות. במשחק הגמר ז'אן בורוטרה ומרסל ברנר () נפגשו עם צ'ארלס טאקי ופטריק יוז () וניצחו אותם ב-4 מערכות. לז'אן בורוטרה זה היה תואר חמישי בתחרות זוגות גברים באליפות צרפת.

### תחרות זוגות נשים
בתחרות השתתפו 16 זוגות. מנצחות תחרות 1935 מרגרט סקריבן וקיי סטמרס () הודחו ברבע גמר. במשחק הגמר סימון מתייה () ובילי יורק () שיחקו נגד ידוויגה ינדז'ייובסקה () וסוזן נואל () וניצחו ב-3 מערכות.

### תחרות זוגות מעורבים
בתחרות השתתפו 34 זוגות. מזוג מנצחי תחרות 1935 רק מרסל ברנר () השתתף השנה. במשחק הגמר נפגשו בילי יורק () ומרסל ברנר () עם סילבי יונג הנרוטן ואנדרה-מרטן לז'ה () וניצחו אותם ב-3 מערכות. למרסל ברנר זה היה ניצחון שני ברציפות בתחרות זוגות מעורבים באליפות צרפת.

## קישורים חיצוניים
* תחרות הנשים
* תחרות הגברים
* האתר הרשמי של אליפות צרפת הפתוחה
* נתונים נוספים על האליפות

צרפת
1936
קטגוריה:1936 בצרפת
סטניסלבה פשיבישבסקה

שמאל|250px|ממוזער|סטניסלבה פּשיבּישֶבסקה
**סטניסלבה פּשיבּישֶבסקה** (בפולנית: **Stanisława Przybyszewska**; 1 באוקטובר 1901, קרקוב, פולין - 15 באוגוסט 1935, העיר החופשית דנציג) הייתה מחזאית פולנייה שכתבה כמעט אך ורק על המהפכה הצרפתית. המחזה "מקרה דנטון" שפרסמה בשנת 1929, אשר בוחן את המתח בין רובספייר לבין ז'ורז' דנטון, נחשב לאחת מיצירות המופת על המהפכה הצרפתית, ועובד (אמנם בשינויים אידאולוגיים ניכרים) בידי הבמאי הפולני אנדז'יי ויידה לסרט "דנטון" בשנת 1983.

## ביוגרפיה
פשיבישבסקה נולדה בקרקוב בשם סטניסלבה פאיונק, כבתם מחוץ לנישואין של האמנית אניאלה פאיונק ושל הסופר סטניסלב פשיבישבסקי. פשיבישבסקי היה מודרניסט בולט והולל ידוע, והיה ממייסדי תנועת פולין הצעירה (Młoda Polska). בילדותה נדדה פשיבישבסקה עם אמהּ ברחבי אירופה, וגרה לפרקים בלבוב, בפריז, בציריך, ובווינה. לאחר מות אמה בשנת 1912, חיה פשיבישבסקה אצל דודתה, ובשנת 1919 עברה לגור אצל אביה. תקופה קצרה למדה פילוסופיה באוניברסיטת אדם מיצקביץ' בפוזנן, ובמהלכה חשף אותה אביה למורפין, והיא החלה להשתמש בסם באופן אינטנסיבי.

בשנת 1921 נישאה ליאן פאניינסקי, אמן ומכור למורפין כמותה, שפגשה בקרקוב. לאחר שמת ממנת יתר בשנת 1924, שקעה פשיבישבסקה בבדידות ובאובססיה למהפכה הצרפתית. היא החלה לתארך את מכתביה (שכתבה למגוון אנשים, החל מאביה וכלה בתומאס מאן) על פי לוח השנה המהפכני בצרפת. את שנותיה האחרונות בילתה בעליית גג זעירה, ללא חימום, בדנציג, בעוני מרוד ובמצב נפשי מעורער. היא נאלצה למרוח את מזונה בליזול כדי לשמר אותו, והקדישה את זמנה להמחזה של המהפכה הצרפתית.

פשיבישבסקה העריצה את רובספייר עד כדי קיבעון, וייחסה לו בכתיבתה גאונות בלתי-רגילה ויכולת חיזוי העתיד. "אני סמוכה ובטוחה," כתבה לחברה, "שאני מבינה את רובספייר טוב יותר מכל אדם אחר שידוע לי." פשיבישבסקה ייחסה את עמדותיה הקומוניסטיות לרובספייר, והציגה אותו כמי שחזה את אסון עליית הקפיטליזם. רובספייר הוא הדמות הראשית בשני מחזותיה ששרדו, "מקרה דנטון", שהושלם בשנת 1929, ומחזה מוקדם יותר, "תרמידור", שנותר בלתי-גמור בעת מותה.

פשיבישבסקה מתה ב-15 באוגוסט 1935 בדנציג. בעת מותה עדיין הייתה לגמרי בלתי-ידועה, ומבודדת לחלוטין מן העולם המודרני, בשל השתקעותה בעיסוק במהפכה הצרפתית. הסופרת הבריטית הילרי מנטל העירה על פשיבישבסקה כי "שחפת, מורפין, ותת-תזונה נקבעו כסיבות מותה, אבל נכון יותר היה לאבחן אותה כאישה שמתה בגלל רובספייר."

## קישורים חיצוניים

* "איזה גבר זה, עם קהל הנשים שלו סביבו!" - מסה מאת הילרי מנטל, בכתב העת London Review of Books (באנגלית).
* "חיים של בדידות" - מחקר ביוגרפי המבוסס על מקבץ מכתבים של סטניסלבה פשיבישבסקה, מאת ג'נט ג'. טאקר, בכתב העת The Sarmatian Review (באנגלית)

## הערות שוליים

קטגוריה:מחזאים פולנים
קטגוריה:ילידות 1901
קטגוריה:פולנים שנולדו ב-1901
קטגוריה:נפטרות ב-1935
קטגוריה:פולנים שנפטרו ב-1935
סימן V

[ממוזער|upright|[וינסטון צ'רצ'יל מבצע את סימן ה-V בשנת 1943]]
**סימן V** (**וי**) או **סימן הניצחון** היא מחווה גופנית הנעשית באמצעות כף יד המופנית קדימה, שבה האצבע המורה ואצבע האמה מתוחות ומופרדות אחת מהשנייה, בעוד האצבעות האחרות קמוצות, המחווה נועדה ליצג את האות הלטינית V.

שפות סימנים רבות עושות שימוש במחווה של סימן הניצחון (270C + U ✌ יד ניצחון ביוניקוד) על מנת לייצג את האות V. יש לסימן זה משמעויות שונות, תלוי בהקשר התרבותי ובסיטואציה בה הוא מוצג. בין היתר נעשה שימוש בסימן ה־v כדי לייצג את המילה "ניצחון" (באנגלית ובשפות אירופיות נוספות האות הראשונה במילה ניצחון, Victory, היא V), אחד הגורמים העיקריים להפצת המחווה בציבור הרחב הוא השימוש בה על ידי כוחות בעלות הברית במהלך מלחמת העולם השנייה ומנהיגיהן.

כאשר המשתמש במחווה מפנה את גב היד קדימה, בבריטניה ובתרבויות הקשורות לאימפריה הבריטית המחווה נתפסת כמחווה התקפית וכעלבון. מאז שנות ה-60, כאשר "סימן V" אומץ באופן נרחב על ידי תרבות הנגד של ילדי הפרחים, הוא משמש גם סמל לשלום (בדרך כלל עם כף יד כלפי חוץ). במחווה נעשה שימוש גם בתמונות מצולמות, בעיקר ביפן.

## ראו גם
* סימן אישור

## קישורים חיצוניים

קטגוריה:מחוות גופניות
קטגוריה:סמלים
קטגוריה:אצבעות
הנס זקס (פסיכואנליטיקאי)

**הנס זקס** (בגרמנית: **Hanns Sachs**; 10 בינואר 1881, וינה, אוסטריה — 10 בינואר 1947, בוסטון, ארצות הברית) מראשוני הפסיכואנליטיקאים, חבר בוועדת השישה של זיגמונד פרויד החל מ-1912 וחבר אישי קרוב של פרויד, שתיאר אותו כמי שאמונו בו הוא בלתי מוגבל על אף שההיכרות ביניהם קצרה.

## קורות חיים
[שמאל|ממוזער|250px|חברי "החברה הפסיכואנליטית הווינאית" בתצלום מ-1922. יושבים משמאל: זיגמונד פרויד, [שנדור פרנצי והנס זקס; עומדים משמאל: אוטו ראנק, קרל אברהם, מקס אייטינגון וארנסט ג'ונס]]
זקס היה בנם של עורך הדין סמואל זקס והרמינה לבית הלר. בראשית דרכו עבד גם הנס עצמו כעורך דין, אך אחרי ששמע את הרצאותיו של זיגמונד פרויד באוניברסיטה, הצטרף ב-1910 לחברה הפסיכואנליטית הווינאית. כבר בשנה שלאחר מכן הציג מאמר בקונגרס השנתי של החברה.

ב-1912 החל לערוך את הביטאון Imago, שעסק בשימושים לא רפואיים של פסיכואנליזה.

לאחר שלא גויס לצבא בשל קוצר ראייה סייע לפרויד בתקופת מלחמת העולם הראשונה בהפקת ביטאונים פסיכואנליטיים. ב-1919 נטש סופית את עיסוקו בעריכת דין ועבר לעבוד כמטפל. ב-1920 העביר את הקליניקה שלו מווינה לברלין, וב-1932 עבר לבוסטון. גם לאחר המעבר לארצות הברית נשאר בקשר עם פרויד.

זקס פרסם מאמרים חשובים שעסקו בחלומות (1912) ובחלומות בהקיץ (1920). עוד פרסם מאמרים על קליגולה, על הסופר אגו הנשי ועל הקשר שבין קולנוע ופסיכואנליזה.

ב-1939 ייסד ביחד עם פרויד את הביטאון American Imago, העוסק בתפקיד של הפסיכואנליזה בתרבות, בספרות ובתאוריה החברתית בת זמננו.

## קישורים חיצוניים

* דורית שיקיירסקי, הוועדה הסודית של פרויד, חקירה בעקבות תאוריית הקבוצות של ביון, הוצאת רסלינג
* אבשלום אליצור, משחררי הנפש: יהודים ויהדות בתנועה הפסיכואנליטית
* 
* 

קטגוריה:מהגרים מאוסטריה לארצות הברית
קטגוריה:פסיכואנליטיקאים אוסטרים
קטגוריה:פסיכואנליטיקאים יהודים
קטגוריה:פסיכואנליטיקאים אמריקאים
קטגוריה:עורכי דין יהודים אוסטרים
קטגוריה:פסיכולוגים יהודים אמריקאים
קטגוריה:אמריקאים שנולדו ב-1881
קטגוריה:אמריקאים שנפטרו ב-1947
קטגוריה:אוסטרים שנפטרו ב-1947
שחייה צורנית במשחקים האולימפיים

[ממוזער|שחייניות צורניות [קוריאה הדרומית|דרום קוריאניות באולימפיאדת לונדון (2012)]]
**[[שחייה צורנית]]** היא ענף ב**[[המשחקים האולימפיים|משחקים האולימפיים]]** מאז אולימפיאדת לוס אנג'לס (1984). זהו אחד משני הענפים היחידים, לצד התעמלות אומנותית, שבו מתחרות נשים בלבד.

## היסטוריה
במשחקים הראשונים בהן נערכו תחרויות שחייה צורנית, הן כללו שני מקצים, יחידות ודואט. באולימפיאדת אטלנטה (1996) נערכה רק תחרות קבוצתית, והחל מאולימפיאדת סידני (2000) הושב הדואט. 

בדואט יכול להשתתף זוג אחד מכל מדינה. כל הזוגות משתתפים בשלב המוקדמות, ו-12 הזוגות הראשונים מעפילים לשלב הגמר. בכל שלב מבצעים הזוגות שני תרגילים, טכני וחופשי, והניקוד המצטבר הוא שקובע. התחרות הקבוצתית כוללת שלב אחד, בו מתחרות 8 נבחרות, שבכל אחת מהן 8 שחייניות צורניות. גם בתחרות הקבוצתית מבצעות הנבחרות שני תרגילים, טכני וחופשי.

## מדליות
עד אולימפיאדת אטלנטה (1996) היו נבחרות ארצות הברית, קנדה ויפן הנבחרות הבולטות בענף, והן חלקו בכל המדליות שניתנו עד אז. מאז אולימפיאדת סידני (2000) ניכרת דומיננטיות רוסית. השחייניות הצורניות הרוסיות זכו בכל 10 מדליות הזהב שחולקו בחמש האולימפיאדות האחרונות, ומדליות הכסף והארד התחלקו בין 6 מדינות שונות.

## שחייניות צורניות ישראליות במשחקים האולימפיים
השחייניות הצורניות הישראליות אינה יופה ואנסטסיה גלושקוב השתתפו בתחרויות הדואט שנערכו באולימפיאדת אתונה (2004), אולימפיאדת בייג'ינג (2008) ואולימפיאדת לונדון (2012). הן סיימו במקומות ה-17, ה-15 וה-17, בהתאמה. גלושקוב המשיכה לאולימפיאדה רביעית, אולימפיאדת ריו דה ז'ניירו (2016), יחד עם יבגניה טייטלבאום. השתיים סיימו במקום ה-20.

## לקריאה נוספת
* מוטי בסוק, **המשחקים האולימפיים אתונה - טוקיו (1896–2020)**, ספרי ניב, 2020; ספורט המים, שחייה צורנית, עמ' 404–406.

## קישורים חיצוניים

* 

קטגוריה:שחייה צורנית
קטגוריה:ענפי ספורט במשחקים האולימפיים
קטגוריה:שחייה במשחקים האולימפיים